SET ปิดเย็นรีบาวด์ 3 จุด โบรกฯมองฟื้นตัวระยะสั้น เสี่ยงร่วงต่อหลังไม่ผ่านแนวต้าน 1,610
SET ปิดเย็นรีบาวด์ 3 จุด โบรกฯมองฟื้นตัวระยะสั้น เสี่ยงร่วงต่อหลังไม่ผ่านแนวต้าน 1,610
SET ปิดเย็นรีบาวด์ 3 จุด โบรกฯมองฟื้นตัวระยะสั้น เสี่ยงร่วงต่อหลังไม่ผ่านแนวต้าน 1,610
28 ต.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,596.48 จุด บวก 3.20 จุด หรือ 0.20% มูลค่าการซื้อขาย 4.99 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ฟื้นตัวขึ้นมาได้หลังร่วงแรงวานนี้ และเช้านี้ที่ปรับตัวลงไปมากด้วย แต่การปรับขึ้นของตลาดฯช่วงสั้นยังมีกรอบจำกัด เนื่องจากในทางเทคนิคเมื่อดัชนีฯหลุดแนว 1,600 จุด ก็ทำให้ Downside เปิดโอกาสที่จะลงไปทดสอบ 1,570-1,550 จุดได้
นอกจากนี้ ผลประกอบการงวดไตรมาส 3/62 ของบริษัทจดทะเบียนที่ประกาศออกมาหลายตัวไม่ดี และตลาดฯอาจจะปรับลดประมาณการลงได้ รวมถึงตลาดไทยอาจมีความเสี่ยงจากอัตราผลตอบแทนพันธบัตรสหรัฐฯ (Bond yield) ที่มีโอกาสปรับขึ้นได้ หลังการประชุมธนาคารกลางสหรัฐฯ (เฟด) ที่ตลาดฯคาดเฟดจะปรับลดอัตราดอกเบี้ย ซึ่งหาก Bond yield พุ่งก็จะเป็นปัจจัยเสี่ยงต่อทิศทางการลงทุนระยะสั้นได้ อย่างไรก็ดี มองเศรษฐกิจโลกปีหน้าน่าจะฟื้นตัวขึ้นได้ และจะผลักดันตลาดฯได้
ด้านตลาดหุ้นในภูมิภาคเอเชียวันนี้ส่วนใหญ่จะเคลื่อนไหวในแดนบวกราว 0.3-0.8% ซึ่งต่างก็บวกได้ดีกว่าตลาดบ้านเรา จากความคาดหวังเฟดจะปรับลดอัตราดอกเบี้ย พร้อมให้ติดตามการเจรจาการค้าระหว่างสหรัฐฯ และจีน ในเดือนหน้า และการประชุมเฟดในช่วงปลายเดือนนี้
ส่วนแนวโน้มการลงทุนในวันพรุ่งนี้ (29 ต.ค.) นายกิจพณ กล่าวว่า ตลาดฯยังมีโอกาสที่จะปรับตัวลงได้ หากดัชนีฯยังไม่ผ่านแนวต้าน 1,610 จุดขึ้นได้ พร้อมให้แนวรับไว้ที่ 1,550-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC มูลค่าการซื้อขาย 4,768.78 ล้านบาท ปิดที่ 91.75 บาท เพิ่มขึ้น 2.25 บาท
GULF มูลค่าการซื้อขาย 2,066.13 ล้านบาท ปิดที่ 169.50 บาท ลดลง  3.00 บาท
SCC มูลค่าการซื้อขาย 1,953.45 ล้านบาท ปิดที่ 359.00 บาท เพิ่มขึ้น 5.00 บาท
CPALL มูลค่าการซื้อขาย 1,818.21 ล้านบาท ปิดที่ 79.00 บาท เพิ่มขึ้น 0.50 บาท
CPF มูลค่าการซื้อขาย 1,553.35 ล้านบาท ปิดที่ 24.50 บาท ลดลง 0.50 บาท